কুর্চি
কুর্চি বা কুরচি ক্ষুদ্র পত্রমোচী বৃক্ষ। Apocynaceae পরিবারের এই গাছের বৈজ্ঞানিক নাম Holarrhena pubescens। এছাড়া কুরচিকে কুটজ, ইন্দ্রযব, ইন্দ্রজৌ, বৎসক, কলিঙ্গ, প্রাবৃষ্য, শত্রুপাদপ, সংগ্রাহী, পান্ডুরদ্রুম, মহাগন্ধ, কোটিশ্বর নামেও পরিচিত। এদের পরিবারের নাম Apocynaceae। এর আদি বাসস্থান মধ্য ও দক্ষিণ আফ্রিকা, ভারতীয় উপমহাদেশ, ইন্দোচিন এবং চীনের কিছু অংশে। এটি পেটেরোগের জন্য একটি দুর্দান্ত ওষুধ এবং হোমিওপ্যাথি চিকিৎসায় টিংচার হিসাবে ব্যবহার হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।